### NN 71/2017 (20.7.2017.), Odluka o donošenju standarda zanimanja za stjecanje kvalifikacije tehničar za elektroniku u obrazovnom sektoru elektrotehnika i računalstvo

MINISTARSTVO ZNANOSTI I OBRAZOVANJA

1700

Na temelju članka 6. stavka 4. Zakona o strukovnom obrazovanju (»Narodne novine«, broj 30/2009, 24/2010 i 22/2013) ministrica znanosti i obrazovanja donosi

ODLUKU

O DONOŠENJU STANDARDA ZANIMANJA ZA STJECANJE KVALIFIKACIJE TEHNIČAR ZA ELEKTRONIKU U OBRAZOVNOM SEKTORU ELEKTROTEHNIKA I RAČUNALSTVO

I.

Ovom odlukom donosi se standard zanimanja za stjecanje kvalifikacije TEHNIČAR ZA ELEKTRONIKU u obrazovnom sektoru ELEKTROTEHNIKA I RAČUNALSTVO.

II.

Standard zanimanja za stjecanje kvalifikacije TEHNIČAR ZA ELEKTRONIKU u obrazovnom sektoru ELEKTROTEHNIKA I RAČUNALSTVO sastavni je dio ove odluke.

III.

Ova odluka stupa na snagu osmoga dana od dana objave u »Narodnim novinama«, a primjenjivat će se na učenike koji će prvi razred srednje škole upisati u 2017./2018. školskoj godini.

Klasa: 602-03/17-05/00078

Urbroj: 533-25-17-0006

Zagreb, 28. lipnja 2017.

Ministrica
 prof. dr. sc. Blaženka Divjak, v. r.

STANDARD ZANIMANJA

TEHNIČAR ZA ELEKTRONIKU

|  |
| --- |
| Napomena:  Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

1. RAZINA, KLJUČNA SVRHA I OPIS ZANIMANJA

|  |  |
| --- | --- |
| Razina: | 4.2 |
| Ključna svrha: | Pristup poslovima izradbe, testiranja, održavanja i servisiranja elektroničkih sklopova i uređaja. Primjena, ugradnja i održavanje elektroničkih sustava. |

|  |
| --- |
| Opis zanimanja  Tehničar za elektroniku radi na pripremanju razvojne, tehnološke i operativne dokumentacije proizvodnje, ispitivanju elektroničkih komponenti i sklopova, montiranju i ispitivanju elektroničkih uređaja i opreme, njihovu posluživanju i održavanju, tehničko-administrativnim poslovima, izradbi elektroničkih sklopova i/ili uređaja te prodaji i promidžbi elektrotehničkih i elektroničkih proizvoda. Bitan dio posla ovog zanimanja je preventivno održavanje.  Središnja i integrirajuća kompetencija ovog zanimanja je objedinjavanje poslova projektiranja, montaže i održavanja elektroničke opreme, pri čemu se primjenjuju kompetencije i korelacije iz područja elektrotehnike i računalstva. |

2. GRUPA POSLOVA, KLJUČNI POSLOVI I AKTIVNOSTI

|  |  |  |
| --- | --- | --- |
| Grupa poslova | Ključni poslovi | Aktivnosti |
| Analiza, planiranje i organizacija rada | • izrađivanje tehničkih crteža i pripadajuća dokumentacija | • odabirati dijelove sklopa/uređaja prema zadanim uvjetima i standardima  • koristiti alate za crtanje |
| • planiranje i pripremanje tijeka procesa | • izrađivati i primjenjivati normative materijala, sklopova i procesa  • razviti i izraditi algoritam tijeka procesa |
|  | • ispitivanje funkcionalnosti i dijagnostika | • prepoznati i dijagnosticirati mjerne, upravljačke i regulacijske sustave  • ispitivati funkcionalnost elektroničkih sklopova i uređaja  • provjeriti status uređaja  • izabrati i upotrijebiti programske alate za dijagnostiku |
| Priprema radnog mjesta | • provjeravanje statusa uređaja i/ili sustava | • pripremiti potrebnu opremu i tehničku dokumentaciju  • provjeriti ispravnost odgovarajuće opreme  • pokrenuti samodijagnostiku uređaja i/ili sustava  • ugoditi postavke uređaja i/ili sustava |
| • održavanje uređaja i/ili sustava | • provoditi odgovarajuće postupke preventivnog održavanja  • prepoznati pogrješku/neispravnost uređaja i/ili sustava  • provesti postupak nabave odgovarajućega zamjenskog sklopa  • mijenjati dijelove prema planu održavanja za odabranu opremu |
| • instaliranje pojedinih korisničkih programa | • instalirati odgovarajuće korisničke programe  • nadograditi nove verzije korisničkih programa |
| Operativni poslovi | • konstruiranje elektroničkih sklopova i/ili uređaja | • izraditi sheme elektroničkih sklopova i/ili uređaja  • projektirati pomoću računala elektroničke sklopove i/ili uređaje  • simulirati rad sklopova i/ili uređaja |
| • izrađivanje elektroničkih sklopova i/ili uređaja | • izraditi tiskane pločice za elektroničke sklopove  • sastaviti elektroničke sklopove i/ili uređaje  • povezati elektroničke sklopove i/ili uređaje |
| • izvođenje instalacija za prijenos podataka | • izvesti električnu instalaciju prema zadanom projektu  • izvesti optičku instalaciju prema zadanom projektu  • postaviti bežičnu mrežu |
| • ispitivanje elektroničkih sklopova i/ili uređaja | • ispitati funkcionalnost tiskanih pločica  • ispitati ispravnost rada elektroničkih komponenata i/ili sklopova  • analizirati i procijeniti ekonomsku isplativost popravka  • popraviti elektroničke sklopove i/ili uređaje |
| • instaliranje programskih alata i programiranje | • instalirati programske alate i aplikacije  • programirati mikroupravljače i/ili industrijska računala  • programirati aplikacije  • parametrizirati aplikacije |
| • primjenjivanje uređaja energetske elektronike | • koristiti i održavati uređaje energetske elektronike  • primijeniti nove tehnologije kod obnovljivih izvora energije, električnih automobila i inteligentnih energetskih mreža |
| Administrativni poslovi | • izrađivanje, ažuriranje i upravljanje tehničkom i tehnološkom dokumentacijom | • izraditi tehničku dokumentaciju uporabom računalnog programa  • unositi promjene u dokumentaciju te dokumentirati programske cjeline (programske retke)  • izraditi ispitno i servisno izvješće  • napraviti sigurnosnu kopiju i ispis programa  • upravljati dokumentacijom |
| Komercijalni poslovi | • istraživanje određenog tržišta | • primijeniti analizu tržišta  • koristiti podatke analize tržišta |
| • izrađivanje troškovnika u poduzeću | • koristiti podatke iz kataloga proizvođača opreme  • izraditi troškovnik na osnovi tehnološke dokumentacije |
| • izrađivanje ponudbene dokumentacije | • izraditi upit za proizvod ili uslugu  • obraditi podatke iz upita za proizvod ili uslugu u svrhu ponude |
| • promidžba proizvoda i usluga | • izraditi promidžbene materijale  • promovirati proizvode i usluge |
| Komunikacija i suradnja s drugima | • razvijanje komunikacije | • komunicirati u skladu s pravilima kulture komuniciranja sa suradnicima i korisnicima  • razvijati različite vrste komunikacije sa suradnicima i korisnicima |
| • rad u timu | • organizirati i sudjelovati u radu formalnih, projektnih ili proizvodnih timova  • poticati interakciju i otvorenu komunikaciju te stvarati željeni okvir za nove ideje |
| • upravljanje ljudskim resursima | • odabirati odgovarajući kadar prema vrsti radnog zadatka  • planirati i poticati kontinuirano obrazovanje |
| Osiguranje kvalitete | • osiguranje kvalitete proizvoda i/ili usluga | • izvršiti kontrolu sigurnosti i pouzdanosti sustava prema tehničkoj dokumentaciji  • potvrditi funkcionalnost ugrađene opreme  • izvršiti servisno ispitivanje sklopova i/ili sustava  • pratiti i primijeniti standarde i zakonsku regulativu  • pratiti tehnološki razvoj u struci i srodnim djelatnostima |
| • praćenje vlastitog rada | • pratiti kvalitetu vlastitog rada u cilju poboljšanja  • primijeniti standarde kvalitete na praćenje vlastitog rada |
| Zaštita zdravlja i okoliša | • zaštita zdravlja | • provoditi postupke zaštite od utjecaja opasnih tvari  • zaštititi vlastito zdravlje i zdravlje suradnika i korisnika  • koristiti i primjenjivati zaštitnu opremu i sredstva na ispravan način |
| • očuvanje okoliša | • koristiti zaštitnu opremu i sredstva na ispravan način u svrhu očuvanja okoliša  • djelotvorno primjenjivati energiju  • primjenjivati regulativu zaštite okoliša  • gospodariti otpadom |

3. UOBIČAJENI/POŽELJNI STAVOVI I OBRASCI PONAŠANJA

Tehnička polivalentnost, inovativnost, spremnost na kontinuirano stjecanje znanja i vještina sukladno tehnološkim trendovima, sposobnost razmjene novih znanja i vještina unutar svoje i komplementarnih struka, točnost, dosljednost, komunikativnost, sklonost timskom radu, čuvanje povjerljivih informacija u skladu s pravilima struke uz društveno odgovorno ponašanje.

4. OSTALE INFORMACIJE

|  |
| --- |
| 4.1. Zakonska regulativa povezana sa zanimanjem |
| • Zakon o radu (»Narodne novine«, broj 149/2009, 61/2011 i 82/2012)  • Zakon o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12)  • Zakon o zaštiti od požara (»Narodne novine«, broj 92/2010)  • Zakon o gradnji (»Narodne novine«, broj 153/2013 i 20/2017)  • Zakon o prostornom uređenju i gradnji (»Narodne novine«, 76/07, 38/09, 55/11, 90/11, 50/12 i 55/12)  • Pravilnik o gospodarenju otpadnim električnim i elektroničkim uređajima i opremom (»Narodne novine«, broj 74/07, 133/08, 31/09, 156/09 i 143/12)  • Pravilnik o sigurnosti i zaštiti zdravlja pri radu s računalom (»Narodne novine«, broj 69/2005)  • ISO 9001 sustav upravljanja kvalitetom  • ISO 14001 sustav upravljanja okolišem  • ISO 27001 sustav upravljanja sigurnošću informacija  • OHSAS 18001 sustav zaštite zdravlja i sigurnosti na radu  • ostala pozitivna zakonska regulativa. |
| 4.2. Perspektive u zanimanju – nastavak obrazovanja, karijera |
| Širina znanja ovog zanimanja omogućava zapošljavanje u raznim djelatnostima te zamjenu više djelatnika različitih profila jednim djelatnikom pri poslovima projektiranja, pripreme, izradbe, montaže i održavanja manjih i složenijih uređaja i sustava. Osim toga, dobra je podloga za specijalizacije i nastavak školovanja na visokim učilištima. |
| 4.3. Zanimanja s kojima se često i usko surađuje |
| Uska suradnja sa srodnim zanimanjima elektrotehnike, mehatronike i računalstva na svim razinama znanja, ali i suradnja s korisnicima usluga i opreme u različitim područjima djelatnosti. |
| 4.4. Zdravstveni rizici u zanimanju |
| Postoje mogućnosti raznih tjelesnih ozljeda uzrokovanih mehaničkim dijelovima strojeva te opasnosti od strujnog udara.  Uvjeti psihofizičke sposobnosti su prosječne motoričke sposobnosti, a isključuju daltonizam (nerazlikovanje boja), izuzetnu slabovidnost, teška tjelesna oštećenja i psihičku nestabilnost. |
| 4.5. Tipično radno okruženje i uvjeti rada |
| Uvjeti rada uglavnom ovise o radnom mjestu. Dio radnih zadataka obavlja se u uredima, a dio u pogonima ili u radionicama različitih vrsta s kontinuiranom proizvodnjom (rad u više smjena). U vrlo rijetkim vrstama pogona mogu se pojaviti neki od ekstremnijih uvjeta rada, a u najvećem broju slučajeva prevladavaju uobičajeni pogonski uvjeti. |

5. REFERENCE DOKUMENTA

|  |  |
| --- | --- |
| Broj reference: | SZ-0701/11-02 |
| Naziv obrazovnog sektora: | Elektrotehnika i računalstvo |
| Šifra obrazovnog sektora: | 07 |
| Popis članova radne skupine koja je izradila standard zanimanja: | Vesna Anđelić, dipl. ing., Agencija za strukovno obrazovanje i obrazovanje odraslih, Zagreb  Nebojša Borović, dipl. ing., Tehnička škola Kutina, Kutina  Sanja Damjanović, dipl. ing., Končar – elektronika i informatika d.d., Zagreb  Zoran Konjević, dipl. ing., Tehnička škola Nikole Tesle Vukovar, Vukovar  Jasminka Kotur, dipl. ing., Tehnička škola Ruđera Boškovića, Zagreb  doc. dr. sc. Igor Krois, Fakultet elektrotehnike i računarstva, Zagreb  Marija Marcelić, dipl. ing., Agencija za strukovno obrazovanje i obrazovanje odraslih, Zagreb  Dalibor Marković, ing., Siemens d.d., Zagreb  Jelena Matković, prof., Agencija za strukovno obrazovanje i obrazovanje odraslih, Zagreb |
| Predlagatelj standarda zanimanja: | Agencija za strukovno obrazovanje i obrazovanje odraslih uz prethodnu suglasnost nadležnog sektorskog vijeća od 16. 12. 2011. |